**Brian Peter George St. John le Baptiste de la Salle Eno**, nado en Woodbridge (Suffolk) o 15 de maio de 1948, comunmente coñecido como **Brian Eno**, é un músico, compositor, produtor, cantante e artista visual inglés, famoso por ser un dos principais innovadores na música ambiente.

Traxectoria
-----------

Eno estudou na escola de arte Colchester Institute en Essex, inspirándose na pintura minimalista. Durante ese tempo na escola de arte gañou experiencia compoñendo, tocando e tomando clases na escola de música que había ao lado do Colchester Institute.

Uniuse á banda Roxy Music como teclista a principios dos 70 e o éxito da banda na escena glam rock chegou rapidamente. Pero Eno cansouse pronto dos confitos co vocalista Bryan Ferry e de saír de xira, e deixou o grupo despois da edición de *For Your Pleasure* (1973), comezando a súa carreira en solitario cos álbums de art rock *Here Come the Warm Jets* (1973) e *Taking Tiger Mountain (By Strategy)* (1974).

Eno abriuse cara a estilos de música máis experimentais con *(No Pussyfooting)* (1973) e *Evening Star* (1975), ámbolos dous colaborando con Robert Fripp, *The Lamb Lies Down on Broadway* (1974) con Genesis, onde o seu traballo aparece acreditado co nome "Enossification", e os seus influentes traballos en solitario *Another Green World* (1975) e *Discreet Music* (1975). Os seus esforzos pioneiros co son ambient comezaron a consumir o seu tempo con *Ambient 1: Music for Airports* (1978) e posteriormente con *Apollo: Atmospheres and Soundtracks* (1983), que foi composto para o filme documental *For All Mankind*. Porén, Eno seguiu cantando nalgúns dos seus discos, indo de *Before and After Science* (1977) a *Wrong Way Up* (1990) con John Cale, ata chegar os seus máis recentes *Another Day on Earth* (2005) e *Drums Between the Bells* (2011).

O traballo de Eno en solitario ten sido extremadamente influente, sendo pioneiro nas músicas ambiente e xenerativa, innovando técnicas de produción, e enfatizando "a teoría sobre a práctica". Tamén intruduciu o concepto de música aleatoria a audiencias máis xerais, particularmente a través de colaboracións con outros músicos. Cara finais dos 70, Eno traballou con David Bowie na súa "Berlin Trilogy", axudou a popularizar á banda punk rock estadounidense Devo e o xénero No Wave, e tamén realizou traballos frecuentemente con Harold Budd, John Cale, Cluster, Robert Fripp e David Byrne, co cal produciu o influente *My Life in the Bush of Ghosts* (1981). Produciu e tocou en tres álbums de Talking Heads, entre eles *Remain in Light* (1980); foi produtor de sete discos de U2, e traballou en álbums de James, Laurie Anderson, Coldplay, Depeche Mode, Paul Simon, Grace Jones e Slowdive, entre outros.

Eno realiza traballos multimedia á parte da súa carreira musical, onde se inclúen instalacións de arte, unha columna no xornal *The Observer* e outra columna sobre sociedade e innovacións na revista *Prospect*. Eno continua colaborando con outros artistas, producindo discos, editando a súa propia música e escribindo.

Discografía
-----------

Álbums de estudio en solitario

| Álbum | Ano | Selo |
| --- | --- | --- |
| *Here Come the Warm Jets* | 1974 | Island Records |
| *Taking Tiger Mountain* | 1974 | Island Records |
| *Another Green World* | 1975 | Island Records |
| *Discreet Music* | 1975 | Obscure Records |
| *Before and After Science* | 1977 | Polydor Records |
| *Ambient 1: Music for Airports* | 1978 | Polydor Records |
| *Music for Films* | 1978 | Polydor Records |
| *Ambient 4: On Land* | 1982 | E.G. Records |
| *Apollo: Atmospheres and Soundtracks* | 1983 | E.G. Records |
| *More Music for Films* | 1983 | E.G. Records |
| *Thursday Afternoon* | 1985 | E.G. Records |
| *Nerve Net* | 1992 | Opal, All Saints Records |
| *The Shutov Assembly* | 1992 | Opal, All Saints Records |
| *Neroli* | 1993 | All Saints Records |
| *Headcandy* | 1994 | BMG |
| *The Drop* | 1997 | All Saints Records |
| *Another Day on Earth* | 2005 | Hannibal Records |
| *Lux* | 2012 | Warp Records |
| *The Ship* | 2016 | Warp Records |
| *Reflection* | 2017 | Warp Records |

|  |  |
| --- | --- |
| Control de autoridades | 
* Wd: Q569003
* WorldCat
* VIAF: 2638470
* Allmovie: p89026
* AllMusic: mn0000617196
* AlloCiné: 45989
* BIBSYS: 90955202
* BNE: XX1092832
* BNF: 13568282b
* CiNii: DA01371788
* DeutscheBio: 118955691
* Discogs: 634
* EBID: ID
* Europeana: ID
* FAST: 169525
* Filmportal: ID
* FNA: ID
* Genius: Brian-eno
* GND: 118955691
* IBDB: 516821
* ICCU: SBLV165806
* IMDb: nm0006061
* ISNI: 0000 0001 1020 112X
* LCCN: n85135915
* MusicBrainz: ID
* NDL: 00620633
* NKC: ola2002151562
* NLA: 35827581
* NNDB: 000023056
* NPG: mp61193
* NTA: 072464631
* OL: OL63875A
* openMLOL: 124034
* RKD: 214075
* RocksBackpages: brian-eno
* SNAC: w6x06gvg
* Songkick: 41530
* SUDOC: 052608727
* TESF: eno\_brian
* Theatricalia: 142b
* TMDb: 37317
* Treccani: brian-eno
* ULAN: 500089780
* VGMdb: 19238

 |